**Odbor za okolje in prostor**

Številka: 011-07/2019-21

Datum: 2.11.2021

**Z A P I S N I K**

**10. redne seje Odbora za okolje in prostor**, ki se je sestala v torek, 2. 11. 2021 ob 18.00 uri v sejni sobi občine.

**Prisotni**: Rok Strižič, Marjan Hrga, Jože Brumen, Danijel Rus, Klavdija Šuen, Matej Zorko, župan Janko Merc, direktorica OU Nada Kolednik in Sanja Cigler – okolje in prostor.

**DNEVNI RED:**

1. Pregled in potrditev zapisnika 9. redne seje Odbora za okolje in prostor,
2. Predlog Rebalansa št. 3 Proračuna Občine Dornava za 2021,
3. Predlog Proračuna Občine Dornava za leto 2022,
4. Energetska sanacija vrtca,
5. Predlog Sklepa o potrditvi lokacijske preveritve za določitev obsega stavbnega zemljišča pri posamični poselitvi na zemljiških parcelah \*34, \*123, \*124, 712/1, 712/2 in 713, vse k. o. 379 Polenci,
6. Razno.

**Potrditev dnevnega reda**

Z dnevnim redom so bili člani predhodno seznanjeni z vabilom na sejo. Na dnevni red ni bilo pripomb.

Prav tako ni bilo pripomb na zapisnik 9. redne seje Odbora za okolje in prostor, ki so ga obravnavali v Ad1.

**Ad2 - Predlog Rebalansa št. 3 Proračuna Občine Dornava za 2021**

Predlog Rebalansa št. 3 Občine Dornava za leto 2021 je bil poslan svetnikom po e-mailu.

Župan je povedal, da prihodki znašajo 2,583.047,03 EUR oz. skupaj z ostankom iz leta 2020 2,746.586,83 EUR in v tej višini so planirani tudi odhodki. Vendar so pri teh odhodkih predlagane spremembe pri naslednjih postavkah:

- energetska sanacija šole, kjer se loči dokumentacija za energetsko sanacijo šole v višini 14.738,67 EUR ter dokumentacija za energetsko sanacijo Vrtca v višini 21.255,28 EUR.

Novost pa je, da se je postavka 15061 Vodovod Spodnje Podravje zmanjšala za 60.000,00 EUR, ki pa so se prenesli na postavko 06070 Investicija v upravno zgradbo za poravnavo kredita.

G. Rok Strižič izpostavi dvom glede odplačila DUTB in sicer predlaga, da bi plačilo teh 60.000,00 EUR raje porabili za sanacijo vrtca ali ureditev preostalih avtobusnih postaj v Dornavi.

**Točka 3 – Predlog Proračuna Občine Dornava za leto 2022**

Predlog Proračuna Občine Dornava za leto 2022 so člani odbora prejeli po e-mailu.

Obrazložitev Proračuna razloži Župan Janko Merc. Pojasni, da so prihodki v prihodnjem letu v višini 2,635.480,17 EUR, medtem ko so odhodki planirani v višini 2,918.125,61 EUR oz. 282.645,44 EUR višji od prihodkov, saj se predvideva prenos sredstev iz leta 2021.

Nadalje je direktorica Nada Kolednik podrobneje obrazložila posamezne postavke in sicer se bodo prihodki največ povečali od nadomestil za uporabo stavbnega zemljišča ter od prodaje osnovnih sredstev, zmanjšali pa od grobnin na Polenšaku in v Dornavi ter za prejeta sredstva za projekt LAS.

Najvišje povišanje odhodkov je pri postavki za volitve, občinskih predpisih, Promociji Slovenije, razvoj turizma in gostinstva, občinskem podrobnem prostorskem načrtu, energetski sanaciji vrtca, koncesiji za JS redno vzdrževanje občinskih cest, Novi ulici Dornava, modernizaciji ceste LC076031 Polenšak – Slomi, ureditvi avtobusnih postajališč ter plačah za režijski obrat.

Dodane so nove proračunske:

- 04020 Občinski predpisi v višini 16.000,00 EUR,

- 16036 Čistilna akcija v višini 1.500,00 EUR in

- 18082 Obnova cerkva in kapel v višini 20.000,00 EUR.

Ocena investicije Nove ulice v Dornavi v dolžini cca 250 m:

* Vodovod: 35.000,00 EUR
* Elektrika, TK, JR – 120.000,00 EUR
* Cesta (kanalizacija): 190.000,00 EUR

Obvoznica Dornava: 15.000,00 EUR (ureditev dokumentacije, uskladitev OPN-ja,….

LAS projekti: prihodek 35.000,00 EUR

Energetska sanacija vrtca, NRP (izvzame se sanacija OŠ): Znesek se poda naknadno.

**Točka 4 – Energetska sanacija vrtca**

Gradivo k tej točki dnevnega reda so člani občinskega sveta prejeli po e-mailu.

Direktorica Nada Kolednik je povedala, da se je Občina Dornava odločila za en objekt obnove, tako da je Osnovna šola Dornava iz projekta izključena. Po tekočih cenah bi naj znašala investicija energetske sanacije vrtca 599.099,82 EUR, od tega je upravičenih stroškov cca 323.000,00 EUR in od tega se lahko pridobi cca 160.000,00 EUR nepovratnih sredstev. Prihranki iz sanacije bi naj znašali 7.529,00 EUR letno, izvedba investicije pa je bila delno v letu 2022 in delno v letu 2023. Kaj točno se bo delalo, bo predstavljeno na naslednji 2. izredni seji, ki bo 11. 11. 2021, kjer bo prisoten g. Matej Rogač, predstavnik podjetja Fima projekti d.o.o., ki pripravlja celoten investicijski program.

**Točka 5 – Predlog Sklepa o potrditvi lokacijske preveritve za določitev obsega stavbnega zemljišča pri posamični poselitvi na zemljiških parcelah \*34, \*123, \*124, 712/1, 712/2 in 713, vse k.o. 379 Polenci**

G. Dejan Zorec iz SOU SP razloži situacijo glede lokacijske preveritve v Polencih. Investitor je podal pobudo za povečanje stavbnega zemljišča – širitev obstoječe kmetije, hleva za kokoši. Vloga investitorja se obravnava v skladu z ZUreP -2. Velikost stavbnega zemljišča se bo povečala za manj kot 20% obstoječega stavbnega zemljišča na zemljiških parcelah \*34, \*123, \*124, 712/1, 712/2 in 713, vse k.o. 379 Polenci.

Ta predlog se na redni seji potrdi in poda v objavo v Uradno glasilo. Za tem lahko investitor vloži gradbeno dovoljenje.

Javna razgrnitev poteka do 8. 11. 2021. Negativnih mnenj in pripomb ni bilo.

**Točka 6 – Razno**

G. Rus poda pobudo za postavitev prometnega znaka 50 na lokaciji JP 576560 in poda vprašanje glede odmere cest. Na to se navezuje tudi g. Brumen. Predlaga se, da se vsako leto odmeri 5-6 cest in se počasi ureja lastništvo.

Predlaga se tudi postavitev prometnega znaka v Lasigovcih – oster ovinek.

Svetniki predlagajo zvišanje sejnin (kar se preveri v pravilniku).

Seja Odbora za okolje in prostor se je zaključila ob 20.16 uri.

Zapisala:

Sanja Cigler

|  |
| --- |
|  Predsednik |
| Odbora za okolje in prostor |
|  Rok Strižič |